LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2015 M. BALANDŽIO 24 D. ĮSAKYMO NR. D1-336 „DĖL DAUGIABUČIŲ NAMŲ MODERNIZAVIMO FONDO PRIEŽIŪROS KOMITETO SUDARYMO“ PAKEITIMO

2025 m. kovo 28 d. Nr. D1-35

Vilnius

Pakeičiu Lietuvos Respublikos aplinkos ministro 2015 m. balandžio 24 d. įsakymą Nr. D1-336 „Dėl Daugiabučių namų modernizavimo fondo priežiūros komiteto sudarymo“ ir jį išdėstau nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS

DĖL DAUGIABUČIŲ NAMŲ MODERNIZAVIMO FONDO PRIEŽIŪROS KOMITETO SUDARYMO

Įgyvendindamas Skatinamųjų finansinių priemonių, finansuojamų Lietuvos Respublikos valstybės biudžeto lėšomis, įgyvendinimo taisyklių, patvirtintų Lietuvos Respublikos Vyriausybės 2018 m. rugsėjo 12 d. nutarimu Nr. 910 „Dėl Lietuvos Respublikos nacionalinių plėtros įstaigų įstatymo ir Lietuvos Respublikos inovacijų skatinimo fondo įstatymo įgyvendinimo“, 15 punktą, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.25 papunktį, vykdydamas Finansinių priemonių įgyvendinimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, 46 punktą ir siekdamas užtikrinti UAB ILTE valdomo Daugiabučių namų modernizavimo fondo valdymo priežiūros funkcijų, nurodytų 2015 m. kovo 27 d. sutartyje Nr. 1S-18/BS-2015-3/2015/19-11 dėl Daugiabučių namų modernizavimo fondo finansavimo (su pakeitimais 2023 m. gruodžio 8 d. susitarimu Nr. 5 ir 2024 m. gruodžio 12 d. susitarimu Nr. 6), vykdymą,

sudarau šios sudėties Daugiabučių namų modernizavimo fondo priežiūros komitetą (toliau – komitetas):

1.	Kastytis Žuromskas – aplinkos viceministras (komiteto pirmininkas);

2.	Eglė Valūnė – Lietuvos Respublikos aplinkos ministerijos Būsto politikos grupės vyriausioji patarėja (komiteto pirmininko pavaduotoja);

3.	Raimonda Juknaitė – Aplinkos ministerijos Strateginio valdymo ir investicijų departamento Europos Sąjungos investicijų valdymo skyriaus vedėja (pakaitinė narė – šio skyriaus patarėja Akvilė Naikutė);

4.	Laurita Kazickienė – Lietuvos Respublikos finansų ministerijos Investicijų departamento Finansinių priemonių skyriaus vedėja (pakaitinė narė – šio skyriaus vyriausioji specialistė Neda Ledeikaitė);

5.	Laura Lukoševičienė – Aplinkos ministerijos Būsto politikos grupės vadovė (pakaitinė narė – šios grupės patarėja Kristina Bernotaitė);

6.	Darius Sadeckas – finansų viceministras (pakaitinė narė – Finansų ministerijos Investicijų departamento direktorė Vaida Žukauskaitė);

7.	Agnė Vašeikytė – Finansų ministerijos Investicijų departamento vyresnioji patarėja (pakaitinė narė – šio skyriaus patarėja Agnė Dudarevičienė).“

Aplinkos ministras	Povilas Poderskis